Jeg vil mandag formiddag bestille en Ipad Air fra netbutikken. Varen er på lager med 5+ stk. Jeg ringer dog på telefon til salgsafdelingen for at høre, om jeg kan afhente varen i butikken nær mit hjem samme dag. Dette kan jeg ikke, men salgsmedarbejderen kan "lige klare" det for mig og få sendt varen hjem til mig. Men UPS, til sidst får han lige sagt, at det sørme koster 29 kr. i ekspeditionsgebyr! Hvad er det da for noget humbug. Vejl. udsalgspris efterlader RIGELIGT med avance til butikkerne, så hvorfor i alverden skal de have 29 kr. for at en mand taster det ind i deres system. Specielt når jeg ikke engang bad om det. Så jeg annullerede straks ordren igen, og bestilte den på nettet uden eksp. gebyr! 
Det var dårlig oplevelse nummer 1. 

Jeg forventer eftersom varen er lagervare, at afsendelse sker samme dag, senest dagen efter. Men 24 timer efter har jeg intet hørt fra elgiganten. Jeg tjekker ordren på hjemmesiden. Status på levering er "venter" (hvilket den stadig er og har været hele tiden), og lev. dato er 30/12!! Jeg skriver da straks til elgiganten, at ordren skal annulleres grundet lev. dato, og jeg bestiller en ipad fra en konkurrent, der kan levere 2 dage senere med garanti! Jeg får dog svar tilbage, at da ordren er "status 3 af 6" og afventer afhentning af fragtmand (pakket og klar), kan den ikke annulleres. Jeg får annulleret min ordre ved konkurrenten, og får bekræftelse fra kundeservice ved elgiganten om, at varen er pakket og klar, sendes samme dag eller senest dagen efter (i dag). 
Det var dårlig oplevelse nummer 2. 

I dag ringer jeg så til kundeservice over middag. Her får jeg samme svar. Varen er status 3 af 6, pakket og klar til afsendelse. Afsendes i dag. Desuden får jeg et flabet svar om, at jeg jo blot kunne have valgt "ekspress levering" mod merpris - så kan de åbenbart finde ud af, at sende varen samme dag! Nu er det sørme blevet aften, og varen er stadig status "venter" og er ikke afsendt! 
Dårlig oplevelse nummer 3. 

Hvad er det for en lousy service og leveringstid. En netbutiks opgave er, at pakke en vare i en kasse og sende den af sted, så i kan tjene jeres penge. Det er åbenbart for meget forlangt. Desuden kan medarbejdere ikke oplyse en korrekt leveringsdato, og er på ingen måde engagerede i, undersøge sagen nærmere og se, om pakken er gået tabt i systemet et eller andet sted. 
Nu vil jeg igen i morgen søge at få annulleret ordren, og bestille varen et andet sted. Ellers må jeg jo returnere varen når den kommer. Elgiganten har i hvert fald ikke fortjent dette salg. 
Den eneste grund til der gives 2 stjerner og ikke kun 1 er, at jeg dog tidligere har handlet (bl.a. et køleskab) på elgiganten.dk uden problemer. Paradoksalt nok kunne et stort amerikaner køleskab leveres stort set dag til dag, hvorimod en lille Ipad ikke kan!

EDIT
Det  er da pænt af jer at sende chokolade, og det er da et plaster på såret. Men jeg havde nu hellere set, at man havde sørget for at få sendt varerne af sted og ekspederet sine ordrer. Der er nu gået yderligere 24 timer, og varen er STADIG ikke sendt! Betyder det virkelig, at ingen af jeres ikke-ekspres kunder har fået tilsendt varer hele ugen? Eller er det kun mig?

EDIT 2
Så fik de endelig sendt lagervare fredag, 4 døgn efter bestilling. Jeg gav jer indtil torsdag kl 14, hvor jeg bestilte samme produkt ved en konkurrent, hvilket var leveret til mig gratis dagen efter. Måske i skulle overveje en lignende service. Jeg returnerer varen fra jer når den kommer - 7 døgn efter bestilling og så endda til afhentning på posthus for at opnå gratis fragt!